open-index/open-wikipedia-markdown huggingface dataset:
גסטון ראמירס

**גסטון אסקיאל ראמירס פריירה** (בספרדית: **Gastón Ezequiel Ramírez Pereyra**; נולד ב-2 בדצמבר 1990) הוא כדורגלן אורוגוואי המשחק בעמדת הקשר בוירטוס אנטלה מהסרייה ג'. שיחק בנבחרת אורוגוואי וערך במדיה 43 הופעות בינלאומיות.

## קריירת קבוצות
ראמירס נולד בפריי בנטוס שבאורוגוואי. ראמירס התחיל את הקריירה המקצועית שלו בקבוצת הנעורים שלו, פניארול. בעונת  כבש ראמירס 6 שערים ב-30 הופעות ליגה, וסייע לקבוצתו לזכות באליפות אורוגוואי.

באוגוסט 2010 חתם ראמירס בבולוניה מהסרייה א' האיטלקית, תמורת סכום של 2.5 מיליון אירו. ב-26 בספטמבר 2010 ערך את הופעת הבכורה שלו במועדון, במשחק החוץ נגד קטאניה, שנגמר בשוויון 1:1. בעונתו הראשונה בבולוניה הופיע ב-25 משחקים בליגה, בהם כבש 4 שערים ובישל 2, ובנוסף כבש 3 שערים ב-2 הופעות בקופה איטליה. בעונה הבאה המשיך ראמירס להיות שחקן חשוב בהרכב בולוניה, כאש כבש 8 שערים ב-33 הופעות.

ב-31 באוגוסט 2012 עבר ראמירס לסאות'המפטון, העולה הטרייה לפרמייר ליג, תמורת 12 מיליון לירות שטרלינג. ראמירס חתם בקבוצה על חוזה ל-4 שנים. הוא ערך את הופעת הבכורה שלו בקבוצה ב-15 בספטמבר בתבוסה 6:1 לארסנל, כאשר עלה כמחליף בתחילת המחצית השנייה. הוא כבש את שער הבכורה שלו בסאות'המפטון ב-29 בספטמבר, בהפסד 3:1 לאברטון. בסך הכל, בעונתו הראשונה בסאות'המפטון כבש 5 שערים ב-26 משחקים. בעונתו השנייה בסאות'המפטון, ב-18 בינואר 2014, נפצע ראמירס במהלך משחק ליגה נגד סנדרלנד בקרסול, פציעה שבעקבותיה נעדר השחקן חודשיים מהמגרשים.

ב-1 בספטמבר 2014 הושאל ראמירס להאל סיטי. ב-15 בספטמבר ערך את הופעתו הבכורה בקבוצה כשעלה כמחליף בתיקו 2:2 נגד ווסטהאם יונייטד. ב-26 בדצמבר 2014 כבש את שערו הראשון בקבוצה בניצחון 3:1 על סנדרלנד.

ב-26 בינואר 2016 הושאל ראמירס למידלסברו עד לסוף העונה. ב-9 בפברואר 2016 ערך את הופעתו הבכורה בקבוצה בתיקו 1:1 נגד מילטון קינס דונס. ב-23 בפברואר הבקיע את שערו הראשון בניצחון 3:1 על קארדיף סיטי. ב-20 ביולי חתם באופן קבוע בקבוצה. ב-4 באוגוסט 2017 חתם ראמירס בסמפדוריה.

ב-7 בדצמבר 2021 חתם במונצה מסרייה ב'.

## נבחרת אורוגוואי
בשנת 2009 שיחק ראמירס באליפות העולם עד גיל 20, כאשר הגיעה אורוגוואי לשלב שמינית הגמר, שם הפסידה 3:1 לברזיל.

ראמירס הופיע לראשונה במדי נבחרת אורוגוואי הבוגרת ב-8 באוקטובר 2010, במשחק ידידות נגד .

ראמירס זומן לסגל אורוגוואי לאולימפיאדת לונדון. הוא זומן גם לסגל אורוגוואי לגביע הקונפדרציות 2013, ופתח בהרכב במשחקים נגד  ו.

ראמירס זומן לסגל אורוגוואי למונדיאל 2014. משחקו הראשון בטורניר היה נגד , שהיה המשחק האחרון בשלב הבתים. הוא נכנס כמחליף לכריסטיאן רודריגס בדקה ה-78. בדקה ה-81, 3 דקות לאחר שנכנס, בעט ראמירס בעיטת קרן, שמצאה את ראשו של דייגו גודין, שהכניס את הכדור לשער. שער זה העלה את אורוגוואי לשלב שמינית הגמר.

## תארים
;פניארול
* אליפות אורוגוואי: 

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:פראי בנטוס: כדורגלנים
קטגוריה:כדורגלני פניארול
קטגוריה:כדורגלני בולוניה
קטגוריה:כדורגלני סאות'המפטון
קטגוריה:כדורגלני מידלסברו
קטגוריה:כדורגלני סמפדוריה
קטגוריה:כדורגלני האל סיטי
קטגוריה:כדורגלני מונצה
קטגוריה:כדורגלני נבחרת אורוגוואי
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני קופה אמריקה 2016
קטגוריה:אורוגוואים שנולדו ב-1990
מסעוד בארזאני

**מסעוד בארזאני** (בערבית: **مسعود بارزاني**, בכורדית: **مەسعوود بارزانی**; נולד ב-16 באוגוסט 1946) הוא פוליטיקאי כורדי ובנו של מוסטפא בארזאני. כיהן כנשיא כורדיסטן העיראקית הראשון מ-14 במאי 2005 עד ל-10 ביוני 2019. מנהיג המפלגה הכורדית הדמוקרטית מ-1979.

## ביוגרפיה
בארזאני נולד בשנת 1946 במהאבאד שבכורדיסטן האיראנית למשפחה סונית.

בארזאני ופלגים כורדיים אחרים נלחמו במשטר העיראקי במהלך מלחמת איראן–עיראק. במשך רוב התקופה, ההנהגה הכורדית הייתה בגלות באיראן. אולם לאחר מאבק עצמאות של עשרות שנים הוקמה ב-1991 ממשלה כורדית באזור, שזכתה להכרה רשמית בחוקת עיראק החדשה משנת 2005. ביולי 2009 נבחר בארזאני לנשיא כורדיסטן העיראקית בבחירות דמוקרטיות ברוב של כ-69%, כאשר הבחירות הושגחו בקפדנות על ידי גורמים בינלאומיים. לאחר כארבע שנים (2013), הפרלמנט הכורדי הצביע בעד הארכת כהונתו. בראזני המשיך לכהן גם מעבר להארכה זו. במסגרת תפקידו, נפגש עם גורמים בינלאומיים רבים, וביניהם נשיא ארצות הברית ג'ורג' ווקר בוש בזמן נשיאותו בבית הלבן, ראש ממשלת בריטניה, טוני בלייר, ראש ממשלת איטליה סילביו ברלוסקוני, עבדאללה, מלך ערב הסעודית, ועבדאללה השני, מלך ירדן.

### חיים אישיים
בנו של מסעוד, מסרור בארזאני, המכהן כראש ממשלת כורדיסטן העיראקית מ-2019. אחיינו הוא נצ'ירוואן בארזאני, נשיא כורדיסטן העיראקית השני.

## ראו גם
* הממשלה האזורית של כורדיסטן
* ג'לאל טאלבאני

## קישורים חיצוניים

* 
* 
* 

## הערות שוליים

קטגוריה:כורדיסטן העיראקית: פוליטיקאים
קטגוריה:נשיאי מדינות
קטגוריה:מלחמת המפרץ: אישים
קטגוריה:ילידי 1946
אצטדיון מארקאנטוניו בנטגודי

**אצטדיון מארקאנטוניו בנטגודי** (באיטלקית: **Stadio Marcantonio Bentegodi**) הוא אצטדיון בעיר ורונה שבאיטליה. משמש כאצטדיון הביתי של קבוצות הכדורגל קייבו ורונה והלאס ורונה מהסרייה א'.

## היסטוריה
האצטדיון נחנך בשנת 1963 כמתקן מדינת-האמנות ומעוצב כאמפיתיאטרון והוא היה לאחד מהאולמות המשובחים באיטליה בשנות ה-60. הוא מוקדש על שמו של מארקנטוניו בנטנגודי, נדבן ורונזי מהמאה ה-19 שתרם רבות לספורט בעיר. האצטדיון החליף את האצטדיון העירוני העתיק (בעל אותו השם) ב"פיאצה סיטאדלה" במרכז ורונה. באצטדיון היה 8 מסלולי ריצה מעגליים שחודשו ב-2010 והוחלפו בשבילי אספלט בצבעי צהוב וכחול (צבעי קבוצות הכדורגל של ורונה).
תכולת האצטדיון השתנתה מאוד לאורך השנים, וכיום קיימים בו 42,160 מקומות (מתוכם רק 31,045 מאושרים למשחקים).
בעונת 1984/1985 זכתה הלאס ורונה בתואר הסקודטו (אליפות איטליה) היחידי שלה עד היום, כשהיא משחקת את העונה באצטדיון.

לקראת מונדיאל 1990 שנערך באיטליה, עבר האצטדיון שדרוג שכלל הוספה של מפלס נוסף וקירוי היציעים. כמו כן, שופרה הנגישות לאצטדיון על ידי סלילה של כביש מהיר שחיבר את מרכז העיר לאצטדיון.

היציע הדרומי מאוכלס באופן היסטורי על ידי אוהדי הלאס ורונה, בעוד היציע הצפוני מאוכלס על ידי אוהדי קייבו ורונה בדרבי העירוני שנקרא ה"דרבי דלה שאלה".

בשנת 2014 אירח האצטדיון גם את משחקיה של קבוצה שלישית מרונה וירטוס ורונה המשחקת בליגה פרו.

## ממוצעי צופים באצטדיון לפי עונה

נתוני מספר צופים נלקחו מ-http://digilander.libero.it/stadiapostcardsdgl/attendance.htm

## קישורים חיצוניים

* מארקאנטוניו בנטגודי באתר הרשמי של הלאס ורונה
* מארקאנטוניו בנטגודי באתר Stadium Guide
* מארקאנטוניו בנטגודי באתר World Stadiums

מארקאנטוניו בנטגודי
מארקאנטוניו בנטגודי
קטגוריה:ורונה: ספורט
קטגוריה:קייבו ורונה
קטגוריה:הלאס ורונה
Cd (פקודה)

הפקודה **cd** (ידועה גם כ: **chdir**; ראשי תיבות: change directory) היא פקודת מעטפת אשר משמשת לשינוי תיקיית העבודה הנוכחית במערכות הפעלה כגון Unix, OS/2, DOS, Microsoft Windows ולינוקס. קריאת המערכת המשמשת את הפקודה ברוב מערכות ההפעלה היא chdir(), אשר מוגדרת בתקן POSIX.

## שימוש
200px|ממוזער|שמאל|תיאור מערכת הקבצים של המשתמש החל מתיקיית הבית, המסומנת ב-~.
תיקיית קבצים היא חלק לוגי של מערכת קבצים, אשר מחזיקה קבצים או תיקיות נוספות. בעזרת הפקודה `cd` ניתן לגשת לתיקייה פנימית, לחזור לתיקיית האם, או לגשת לכל תיקייה שהיא. שימוש בפקודה ללא ארגומנט מייצר התנהגות שונה במערכות הפעלה שונות. במערכות הפעלה תואמות POSIX, תיקיית העבודה משתנה לתיקיית הבית של המשתמש. בסביבת DOS, Windows או OS/2, התוכנית מדפיסה למסך את שם התיקייה הנוכחית.

### POSIX
דוגמה לשימוש בפקודה בסביבת יוניקס או במערכות הפעלה דמויות יוניקס. המשתמש נמצא בתיקיית הבית שלו, המסומנת באופן סטנדרטי ב-~. על מנת לעבור לתיקייה הפנימית "games", יבצע המשתמש:

```bash
user@wikipedia:~$ ls
workreports games encyclopedia text.txt
user@wikipedia:~$ cd games
user@wikipedia:~/games$
```


### DOS
דוגמה בסביבת DOS או Microsoft Windows:

```dos
C:\> dir
workreports        <DIR>       Wed Oct 9th   9:01
games              <DIR>       Tue Oct 8th  14:32
encyclopedia       <DIR>       Mon Oct 1st  10:05
text        txt           1903 Thu Oct10th  12:43
C:\> cd games
C:\games>
```


## ראו גם
* chroot
* מיקרוסופט TechNet

## קישורים חיצוניים
* Chdir (Cd) באתר TechNet של מיקרוסופט
* cd באתר The Open Group

קטגוריה:פקודות מחשב
קטגוריה:פקודות יוניקס
קטגוריה:תיקיות קבצים
נויברנדנבורג

**נויברנדנבורג** (בגרמנית: **Neubrandenburg**) היא בירת מחוז מקלנבורגישה-סינפלטה שבמדינת מקלנבורג-מערב פומרניה שבגרמניה. היא שוכנת לחופו של טולנזה (Tollensesee).

העיר מפורסמת בשל המורשת הימי-ביניימית העשירה שלה המתבטאת בבנייה בלבנים בסגנון האדריכלות הגותית. עד לרפורמה במבנה המחוזות של גרמניה שבוצעה ב-2011, הייתה נויברנדנבורג עיר שלא כפופה למחוז. העיר היא אחד מהאזורים האורבניים הראשיים במדינה וצומת כלכלי חשוב בצפון-מזרח גרמניה שבו רמת התעסוקה והתוצר המקומי הגולמי הם מהגבוהים ביותר. נויברנדנבורג מכונה "עיר ארבעת השערים" (Stadt der Vier Tore), בשל ארבעת השערים בחומתה שנבנתה בימי הביניים.

## היסטוריה
ראשיתה של העיר הוא במנזר ברודא שנבנה על חוף האגם בשנת 1240. נויברנדנבורג עצמה הוקמה ב-1248, כאשר המרגרייב של ברנדנבורג החליט לבנות עיר בחלק הצפוני של נחלתו. ב-1292 הפכו העיר וסביבתה לחלק ממקלנבורג.

העיר שגשגה כמרכז מסחר עד למלחמת שלושים השנים (1618-1648) ואז איבדה את מעמדה. במהלך התקדמותו הדרמטית של הצבא השוודי בפיקודו של המלך גוסטב השני אדולף לתוך גרמניה, הוא חנה בנויברנדנבורג, אך היא שוחררה על ידי כוחות הליגה הקתולית הקיסרית ב-1631. במהלך מבצע זה דווח שהכוחות הקתוליים הרגו רבים מהחיילים השוודים והסקוטים. בהמשך אימצו השוודים מדיניות של אי לקיחת שבויים והעיר הייתה לזירת אחד המעשים הברוטליים ביותר באחת המלחמות הברוטליות ביותר בהיסטוריה.

במהלך מלחמת העולם השנייה הוקם מחנה שבויים בקרבת העיר. ב-1945, מספר ימים לפני תום המלחמה, הועלו באש 80% משטחה של העיר העתיקה על ידי הצבא האדום. באירוע זה כ-600 איש איבדו עצמם לדעת. מאז, רוב הבניינים ההיסטוריים נבנו מחדש.

## אתרים חשובים
חומתה של נויברנדנבורג שנבנתה בימי הביניים השתמרה בשלמותה. גובהה של החומה 7 מטרים והיקפה הוא 2.3 ק"מ והיא כוללת ארבעה שערים בנויים לבנים בסגנון גותי, שנבנו במאות ה-14 וה-15.

מבין השערים הללו, אחד מהמרשימים ביותר הוא שער שטארגרד (Stargarder Tor), עם המבנה הגמלוני, תחרת החלונות והרוזטות המעטרים אותו בצידו החיצוני.

אתר בעל עניין נוסף היא כנסיית מריה (Marienkirche), שגם היא בנויה בלבנים בסגנון גותי. בניין הכנסייה הושלם ב-1298 הכנסייה הוחרבה כמעט לחלוטין ב-1945 אך ב-1975 היא שוקמה ומאז 2001 היא משמשת כאולם קונצרטים.

הבניין הגבוה בעיר הוא בית החינוך והתרבות, שנפתח ב-1965. המתאר הדק שלו העניק לו את הכינוי "אצבע התרבות" (Kulturfinger). אתר חשוב נוסף בעיר הוא המוזיאון האזורי.

## ערים תאומות
* 
* 
* 
* 
* 
* 
* 
* 
* 

## קישורים חיצוניים

* 
* 

## הערות שוליים

קטגוריה:מקלנבורג-מערב פומרניה: ערים
קטגוריה:יישובים שהוקמו במאה ה-13
שקודראן מוסטפי

**שקודראן מוסטפי** (באלבנית: **Shkodran Mustafi**; נולד ב-17 באפריל 1992) הוא כדורגלן עבר גרמני ששיחק בעמדות הבלם והמגן הימני.

מוסטפי זכה במונדיאל 2014 עם נבחרת גרמניה.

## קריירת מועדונים
מוסטפי נולד בבאד הרספלד שבמרכז גרמניה למשפחה אלבנית, במקור מגוסטיבר (כיום במקדוניה). הוא התחיל לשחק כדורגל בקבוצות בברה ורוטנבורג. בשנת 2006 הצטרף לקבוצת הנוער של המבורג. בשנת 2009 עזב את המבורג והצטרף לאברטון האנגלית. הופעת הבכורה שלו בקבוצה הבוגרת של אברטון, שהיא גם ההופעה היחידה שלו באברטון, הייתה בדצמבר 2009, נגד באטה בוריסוב, במסגרת הליגה האירופית. מאז לא הופיע במדי אברטון, ובינואר 2012 עבר בהעברה חופשית לסמפדוריה מהסרייה ב' האיטלקית, וחתם בקבוצה על חוזה ל-4 וחצי שנים.

הופעת הבכורה שלו בסמפדוריה הייתה ב-26 במאי 2012, בהפסד 1–3 לוארזה. בסיום עונת  עלתה סמפדוריה לסרייה א'. שער הבכורה שלו בסמפדוריה היה-26 באוקטובר 2013, בניצחון 0–1 על אטאלנטה.

ב-6 באוגוסט 2014 חתם מוסטפי בולנסיה מהלה ליגה על חוזה ל-5 שנים, אשר שילמה לסמפדוריה 8 מיליון אירו. מוסטפי ערך את בכורתו בקבוצה ב-25 בספטמבר, בניצחון 0–3 על קורדובה.

ב-30 באוגוסט 2016 חתם מוסטפי בארסנל מהפרמייר ליג לחמש שנים. ב-1 בפברואר 2021 חתם מוסטפי בשאלקה 04 עד לסוף העונה. ב-2 בספטמבר 2021 חזר מוסטפי לספרד וחתם לשנתיים בלבנטה.

## נבחרת לאומית
ב-2009 זכה באליפות אירופה עד גיל 17 כאשר שיחק בנבחרת גרמניה עד גיל 17. למרות זאת הביע מוסטפי את רצונו לשחק עבור נבחרת אלבניה הבוגרת, ולא עבור . למרות זאת נענה מוסטפי לקריאתו של מאמן נבחרת גרמניה יואכים לב שזימנו לנבחרתו ב-28 בפברואר 2014, לקראת משחק ידידות נגד . הופעת הבכורה של מוסטפי בנבחרת גרמניה הייתה ב-13 במאי אותה שנה, במשחק ידידות נגד .

לקראת מונדיאל 2014, נכלל מוסטפי לרשימת 30 השחקנים לסגל המורחב של נבחרת גרמניה, אולם יצא מהסגל במסגרת ניפוי שבעה שחקנים לקראת ההכרזה על הסגל הסופי של 23 השחקנים. למרות זאת, עקב פציעתו של מרקו רויס כשבוע לפני פתיחת המונדיאל תפס מוסטפי את מקומו בסגל הסופי. בטורניר עצמו הופיע בשלושה משחקים והיה חלק מהזכייה של גרמניה בגביע העולם.

מוסטפי זומן לסגל הנבחרת גם ליורו 2016. ב-12 ביוני 2016 הבקיע את שער הבכורה שלו בנבחרת, שער בדקה ה-20 במשחק נגד נבחרת אוקראינה במסגרת המחזור הראשון בשלב הבתים של הטורניר.

## תארים
;ארסנל
* הגביע האנגלי: 2016/2017,2019/2020
* מגן הקהילה: 2020

;נבחרת גרמניה עד גיל 17
* אליפות אירופה עד גיל 17: 2009

;נבחרת גרמניה
* גביע העולם בכדורגל: 2014
* גביע הקונפדרציות 2017

## קישורים חיצוניים

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני המבורג
קטגוריה:כדורגלני אברטון
קטגוריה:כדורגלני סמפדוריה
קטגוריה:כדורגלני ולנסיה
קטגוריה:כדורגלני ארסנל
קטגוריה:כדורגלני שאלקה 04
קטגוריה:כדורגלני לבאנטה
קטגוריה:כדורגלני נבחרת גרמניה
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני גביע הקונפדרציות 2017
קטגוריה:ספורטאים גרמנים באנגליה
קטגוריה:ספורטאים גרמנים באיטליה
קטגוריה:ספורטאים גרמנים בספרד
קטגוריה:גרמנים שנולדו ב-1992
יורדי קלאסי

**יורדי קלאסי** (בהולנדית: **Jordy Clasie**; נולד ב-27 ביוני 1991) הוא כדורגלן הולנדי המשחק בעמדת הקשר בא.ז. אלקמאר מליגת העל ההולנדית.

## קריירה
### מועדונים
ב-15 באוגוסט 2010, קלאסי ערך את הופעת הבכורה שלו באקסלסיור רוטרדם והיה בהרכב הפותח בדרבי של רוטרדם, המשחק הסתיים בניצחון 3-2 על פיינורד. ב-31 ביולי 2011, לאחר שחזר לפיינורד מההשאלה לאקסלסיור, ערך את הופעת הבכורה שלו במועדון במשחק ידידות נגד מאלגה. בגלל עקשנותו והמשחק הטוב שלו, הוא הפך במהרה לאחד מהשחקנים הפופולרים והאהובים ביותר על ידי האוהדים. סגנון המשחק שלו זיכה אותו בכינוי "צ'אבי ההולנדי" על שם הכדורגלן הספרדי צ'אבי ואף כונה ליורשו של אנדראה פירלו.

ב-15 ביולי 2015 חתם קלאסי לחמש שנים בסאות'המפטון מהפרמייר ליג עבור 8 מיליון יורו. ב-30 ביולי ערך את הופעתו הבכורה בקבוצה בניצחון 3-0 על ויטסה ארנהם במוקדמות הליגה האירופית. ב-28 באוקטובר ערך את הופעתו הבכורה בליגה בתיקו 1-1 נגד ליברפול. ב-30 באוגוסט 2017 הושאל לקלאב ברוז' לעונה אחת. ב-25 ביולי 2018 חזר לפיינורד והושאל לעונה אחת. ב-22 ביולי 2019 חתם לארבע שנים בא.ז. אלקמאר.

### נבחרת הולנד
בנובמבר 2010, חודשיים לאחר הופעת הבכורה שלו באקסלסיור, הוא נבחר לסגל נבחרת הולנד עד גיל 21. בפברואר 2012, מאמן נבחרת הולנד הבוגרת, בארט ואן מרוויק, הביע את עניינו בקלאסי. הוא הודיע לו שהוא ברשימת ההמתנה לסגל הנבחרת ליורו 2012. הוא נבחר להיות בסגל הנבחרת למונדיאל 2014 שנערך בברזיל.

## קישורים חיצוניים

קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני פיינורד
קטגוריה:כדורגלני אקסלסיור רוטרדם
קטגוריה:כדורגלני סאות'המפטון
קטגוריה:כדורגלני קלאב ברוז'
קטגוריה:כדורגלני א.ז. אלקמאר
קטגוריה:כדורגלני נבחרת הולנד
קטגוריה:הארלם: כדורגלנים
קטגוריה:כדורגלני מונדיאל 2014
קטגוריה:הולנדים שנולדו ב-1991
וסט סטריט 90

**וסט סטריט 90** (באנגלית: **90 West Street**) הוא גורד שחקים מוקדם הממוקם במנהטן תחתית, ניו יורק, ארצות הברית.הבניין מתנשא לגובה של 99 מטרים והוא בעל 23 קומות. הוא תוכנן על ידי האדריכל קאס גילברט והמהנדס האזרחי גאנוולד הוס (Gunvald Aus). נבנה בין השנים 1905–1907 בסגנון גותי ושימש כמטה המשרדים של ה-West Street Improvement Corporation.

## היסטוריה
וסט סטריט 90 תוכנן על ידי האדריכל קאס גילברט בשנת 1905 בסגנון גותי והיווה בסיס למבנים שנבנו אחריו ותוכננו על ידו. דוגמה לכך הוא בניין וולוורת', שהיה הבניין הגבוה ביותר בעולם עת סיום בנייתו. נבנה במקור עבור משרדים והוסב ב-7 במרץ 2005 למגורים.

בשנת 1998 הוגדרו חזיתותיו לשימור על ידי הוועדה לשימור מבנים של העיר ניו יורק.

במהלך קריסת המגדל הדרומי של מרכז הסחר העולמי, ניזוק הבניין קשות ונהרגו בו שני עובדים שנלכדו באחת ממעליותיו.

בשנת 2006 זכה למעמד אתר היסטורי לאומי על ידי המרשם הלאומי של מקומות היסטוריים. במהלך פעולות שיקום ושחזור של הלובי נחשפו אריחי טרה קוטה מהעיצוב המקורי של גילברט, שכוסו בעת עבודות שיפוץ קודמות. בנוסף, גג הנחושת הוחלף ונוספו גרגוילים שהוסרו.

ב-26 בנובמבר 2007 התפוצץ בסמוך לבניין צינור ביוב ראשי, כחלק מעבודות בניית מגדל החירות, והציף את קומת החנייה שלו. נגרם נזק לעשרות מכוניות יוקרה של דיירי הבניין והם פונו ממנו למשך שבועיים.

## ראו גם
* גורדי שחקים בניו יורק

## קישורים חיצוניים

* 
* וסט סטריט 90 באתר המועצה לבניינים גבוהים וסביבת מחיה עירונית (CTBUH)

## הערות שוליים

קטגוריה:מנהטן: גורדי שחקים
קטגוריה:מנהטן תחתית
פרינץ

**פרינץ** (Prinz) הוא שם משפחה שמקורו בגרמנית ומשמעותו נסיך.

קטגוריה:שמות משפחה אשכנזיים
קטגוריה:שמות משפחה גרמניים
מצר קורפו

**מצר קורפו** (או "**תעלת קורפו**"; ביוונית: **Πορθμός της Κέρκυρας**; באלבנית: **Kanali i Korfuzit**) הוא מצר ים בים היוני המפריד בין האי היווני קורפו ממערב לו לבין חופי יבשת אלבניה ויוון ממזרחו.

רוחבו של המצר בנקודה הצרה ביותר הוא כ-2 ק"מ. עומקו המזערי בפתחו הצפוני מגיע לכ-26 פאתום (כ-47 מ'). אורכו המרבי – כ-70 ק"מ.

מצר קורפו הוא נתיב שיט חשוב בו עוברות מעבורות בדרכן מקורפו לנמל איגומניצה או לקפלוניה ופטרס דרך המעבר הדרומי, וכן בדרכן מקורפו דרך המעבר הצפוני לאיטליה. כמו כן, סנפיריות ומעבורות חוצות את המצר בדרכן מקורפו לסרנדה שבדרום אלבניה, כדי לאפשר לתיירים הרבים לבקר בעיר העתיקה בוטרינט השוכנת בקרבתה, ואשר הוכרזו על ידי אונסק"ו כאתר מורשת עולמית ב-1992.

## תקרית תעלת קורפו

[ימין|ממוזער|250px|[משחתת בריטית אה"מ סאומרז (HMS Saumarez) נגררת אחרי שעלתה על מוקש באוקטובר 1946.]]
בעקבות סדרה תקריות ממאי עד נובמבר 1946 במצר קורפו בין הממלכה המאוחדת לבין הרפובליקה העממית של אלבניה שבאחת מהן (באוקטובר) עלו שתי אוניות הצי המלכותי הבריטי על מוקשים ימיים ו-44 מלחים נהרגו. בעקבות החלטה 22 של מועצת הביטחון של האו"ם הגישה הממלכה המאוחדת תביעת פיצויים לבית הדין הבינלאומי בהאג נגד אלבניה. בית הדין פסק נגד טירנה. זירת המאבק במצר שהתרחשה במקביל למלחמת האזרחים ביוון, נחשבת לניצניה הראשונים של המלחמה הקרה.

במאבק בין הממלכה המאוחדת לאלבניה עלתה סוגיה משפטית של "מעבר ללא כוונת זדון" (innocent passage) שכן שאלבניה טענה שיש לה סמכות שיפוטית על המצר ואילו הממלכה המאוחדת ערערה על סמכות זו.

## ראו גם
* מצר אוטרנטו

## קישורים חיצוניים

## הערות שוליים

קטגוריה:הים היוני
קורפו
קורפו
קטגוריה:יוון: תיירות
קורפו
קטגוריה:גבול אלבניה–יוון
גסטון צבי איצקוביץ

**גסטון צבי איצקוביץ** (נולד ב-1974) הוא אמן ישראלי יליד ארגנטינה החי ועובד בישראל. על יצירתו זכה בשנת 2010 בפרס אמן צעיר מטעם משרד התרבות.

## ביוגרפיה
גסטון צבי איצקוביץ נולד בבואנוס איירס, ועלה בשנת 1980 עלה עם משפחתו לישראל. בשנת 2000 סיים איצקוביץ בהצטיינות את לימודי הצילום בבית הספר מוסררה. בוגר התוכנית ללימודי המשך של האקדמיה לאמנות ועיצוב בצלאל לשנת 2009. תצלומיו של איצקוביץ הוצגו באופן נרחב בישראל ובמדינות אחרות, בין היתר במוזיאון תל אביב לאמנות, מוזיאון ישראל בירושלים, מוזיאון על התפר, מוזיאון חיפה לאמנות ומוזיאון אשדוד, מוזיאון מאקרו ברומא וגלריה הברס + פרטנר בווינה. זוכה פרס ז'ראר לוי לצלם צעיר מטעם מוזיאון ישראל לשנת 2008 ופרס אמן צעיר מטעם משרד התרבות לשנת 2010.

ב 2024 ניפתחה תערוכת יחיד של עבודותיו במוזיאון ישראל.

עבודתו של איצקוביץ מתמקדת בנוף ובמרחב לצד עיסוק בהוויה אנושית הממלאת את המקום והמתחים הנבנים ביניהם בהקשרים פוליטיים וחברתיים. נילי גורן, אוצרת הצילום של מוזיאון תל אביב כותבת:

## לימודים
* 1997-2000 המחלקה לצילום, מוסררה בית הספר הרב תחומי לאמנות וחברה ע"ש נגר, ירושלים
* 2006-2008 לימודי מתקדמים באמנות, בצלאל, אקדמיה לאמנות ועיצוב, תל אביב-יפו

## תערוכות יחיד
* 2024 - "שדה", מוזיאון ישראל, אוצרים: תמרה אברמוביץ' וגלעד רייך
* 2013 - "האבן והסלע" גלריה בזל, תל אביב
* 2011 - "לפני הספירה", מוזיאון תל אביב לאמנות
* 2010 - "אמה, רגל, זרת", גלריה שלוש לאמנות עכשווית, תל אביב
* 2008 - Habres + partner Gallery Vienna, “ The Pale”
* 2007 - "תחומים", גלריה טבי דרזדנר, תל אביב
* 2005 - "פרקים מתוך התנחלות", מוזיאון חיפה לאמנות

## אוצרות
2025 - " מרחב כשפה", בית האמנים כפר סבא

## לקריאה נוספת
* בעז נוימן, העולם נמצא. אין צורך לחזור עליו שנית, **לפני הספירה**, מוזיאון תל אביב, 2011
* אריאל הירשפלד, הרס מובנה; על צילומי החומה וההתנחלויות של גסטון איצקוביץ, **התנחלות**, גלריה טבי דרזנר, 2007
* נילי גורן, **פרקים מתוך התנחלות**, מוזיאון תל אביב, 2006

## קישורים חיצוניים

* 

* 
* 
* 

## הערות שוליים

קטגוריה:אמנים ישראלים
קטגוריה:בוגרי מוסררה
קטגוריה:ישראלים ילידי ארגנטינה
קטגוריה:ישראלים שנולדו ב-1974
דג ריאות אוסטרלי

**דג הריאות האוסטרלי** (שם מדעי: *Neoceratodus forsteri*) הוא מין דג הריאות היחיד ששרד עד היום מהמשפחה בעלי ריאה אחת. שאר דגי הריאות ששרדו שייכים לסדרה אחרת - בעלי שתי ריאות והם חיים באפריקה ואמריקה הדרומית.

## מראה חיצוני
כמו כל דג ריאות דג הריאות האוסטרלי מתאפיין משאר הדגים בנוכחות ריאה, שבעזרתה הוא יכול לנשום גם אוויר אטמוספירי (בנוסף לזימים). אורכו מגיע בדרך כלל ל-100 ס"מ, ומשקלו ל-20 ק"ג, אך הוא יכול לגדול גם לכדי 150 ס"מ ומשקל של 43 ק"ג. הוא בעל קשקשים גדולים וסנפירים בשרניים. צבעו אחיד ונע בין כתום-חום לאפור עמוק, חוץ מבטנו שצבעה נע מלבן כסוף עד צהוב בהיר.

## אורח חיים
דג הריאות האוסטרלי חי בנהרות מים מתוקים באוסטרליה מתוך העדפה לאזורים עם צמחייה ימית פורייה. כל 40–50 דקות הדג מוציא את אפו מהמים על מנת לנשום מהאוויר האטמוספירי. הנשימה מתבצעת מהנחיריים בלבד. הלסתות באותו זמן סגורות לחלוטין. בזמני יובש הוא מעביר את הזמן בבורות שעדיין נשארו מים בקרקעיתם. אורח חייו פסיבי מאוד, ובמרבית הזמן הוא יושב בקרקעית על הבטן או על הסנפירים. ניזון בעיקר מחסרי חוליות למיניהם.

## רבייה
תקופת הרבייה של דג הריאה האוסטרלי היא מאפריל עד נובמבר. זמן השיא מגיע בספטמבר-אוקטובר, עם תחילת הגשמים. את הביצים, שגודלן 6.5–7 מילימטר, מטיל הדג בעיקר על הצמחייה הימית, ומסתלק לאחר ההטלה (בלי להשגיח על הצאצאים כמו חלק מהשוכנים הימיים). הדגיגים, שבוקעים לאחר 10–12 יום, נולדים לא מפותחים - סנפירי החזה מתפתחים לאחר 14 ימים, וסנפיר הגחון רק חודשיים וחצי לאחר הבקיעה.

## דג הריאות האוסטרלי והאדם
דג הריאות האוסטרלי נאכל באזור תפוצתו, אוסטרליה. הדג נחשב למעדן, גם בקרב האבוריג'ינים וגם בקרב המתיישבים החדשים. כיום המין נמצא בסכנת הכחדה, ולכן הדיג נאסר והאיסור נאכף.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1870
קטגוריה:טקסונים שתוארו בידי גרארד קרפט
קטגוריה:דגי ריאות
קטגוריה:בעלי חיים בביצות אוסטרליה
קטגוריה:מינים יחידים במשפחתם
קטגוריה:מגה-פאונה של אוסטרליה
קטגוריה:אוסטרליה: דגי מים מתוקים
קטגוריה:אוסטרליה: בעלי חיים אנדמיים
קטגוריה:טקסונים קיימים שהתפתחו באוליגוקן
קטגוריה:מקריני סנפיר יחידים בסוגם
אליפות וימבלדון 1936

**אליפות וימבלדון 1936** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-22 ביוני והסתיימה ב-3 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.

נציגי בריטניה זכו בכל התחרויות למעט תחרות הנשים.

## התחרות
### תחרות הגברים
שמאל|ממוזער|180px|פרד פרי, מנצח תחרות הגברים
בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# **[[פרד פרי]] (), מנצח התחרויות בשנים 1934-35, ניצח בתחרות גם השנה**
# גוטפריד פון קראם ( גרמניה), הפסיד במשחק הגמר
# אדריאן קוויסט (), הודח ברבע הגמר
# וילמר אליסון (), הודח ברבע הגמר
# דון בדג' (), הודח בחצי הגמר
# ג'ק קרופורד (), מנצח תחרות 1933, הודח ברבע הגמר
# באני אוסטין (), הודח בחצי הגמר
# בריאן גרנט (), הודח ברבע הגמר 

במשחק הגמר, כמו בגמר השנה הקודמת פרד פרי (בריטניה), נפגש עם גוטפריד פון קרם (גרמניה) וניצח ב-3 מערכות. בשנה זו פרד פרי ניצח גם באליפות ארצות הברית הפתוחה.

### תחרות הנשים
בתחרות הנשים השתתפו 96 טניסאיות שחולקו ל-8 בתים. כמו בתחרות הגברים, 8 טניסאיות זכו לדירוג:
ימין|ממוזער|180px|הלן ג'ייקובס, מנצחת תחרות הנשים
# דורותי ראונד (), הודחה ברבע הגמר
# **[[הלן ג'ייקובס]] (), ניצחה בתחרות**
# שרה פביאן (פלפרי) (), הודחה בסיבוב הראשון
# קיי סטמרס (), הודחה ברבע הגמר
# הילדה שפרלינג קראווינקל ( גרמניה), הפסידה במשחק הגמר
# סימון מתייה (), הודחה בחצי הגמר
# ידוויגה אנדז'ייובסקה () הודחה בחצי הגמר
# אניטה ליזאנה (), הודחה ברבע הגמר

במשחק הגמר הלן ג'ייקובס (ארצות הברית) ניצחה את הילדה ספרלינג קרנווינקל (דנמרק) ב-3 מערכות.

### תחרות זוגות גברים
בתחרות השתתפו 64 זוגות. כמו בשנה שעברה 4 זוגות דורגו.

# ג'ק קרופורד ואדריאן קוויסט (), מנצחי תחרות 1935, הודחו בסיבוב השלישי
# וילמר אליסון () וג'ון ואן רין ( דרום אפריקה), המנצחים בשנים 1929-1930, הודחו בחצי הגמר
# דון בדג' וג'ין מאקו (), הודחו בסיבוב השלישי
# **פאט יוז וריימונד טוקי () ניצחו בתחרות**

במשחק הגמר פאט יוז וריימונד טוקי (בריטניה), שיחקו נגד צ'ארלס הייר ופרנק וילד (בריטניה) שלא היו מדורגים וניצחו ב-5 מערכות.

### תחרות זוגות נשים
בתחרות השתתפו 48 זוגות. 4 זוגות קיבלו דירוג:

# **פרדה ג'יימס וקיי סטמרס (), ניצחו בתחרות**
# שרה פביאן (פלפרי) והלן ג'ייקובס (), הפסידו במשחק הגמר
# סימון מתייה () ובילי יורק (), הודחו ברבע הגמר
# ידוויגה אנדז'ייובסקה () וסוזן נוהל (), הודחו ברבע הגמר

במשחק הגמר פרדה ג'יימס וקיי סטמרס (בריטניה) שיחקו נגד שרה פביאן (פלפרי) והלן ג'ייקובס (ארצות הברית) וניצחו אותן בשתי מערכות. בכך הן זכו בתחרות בפעם השנייה ברציפות.

### תחרות זוגות מעורבים
בתחרות השתתפו 80 זוגות. 4 זוגות קיבלו דירוג:

# **[[פרד פרי]] ו[[דורותי ראונד]] (), מנצחי התחרות**
# דון בדג' ושרה פביאן (פלפרי) (), הפסידו במשחק הגמר 
# ז'אן בורוטרה () וסוזן נוהל (), הודחו בסיבוב הרביעי
# קן מלפרוי () והילדה שפרלינג קראווינקל ( גרמניה), הודחו בחצי הגמר

במשחק הגמר פרד פרי ודורותי ראונד (בריטניה) שיחקו נגד דן בדג' ושרה פביאן (פלפרי) (ארצות הברית) וניצחו ב-3 מערכות. בכך הם זכו בתחרות בפעם השנייה ברציפות. לפרד פרי זו הייתה הזכייה השנייה באליפות זו.

## קישורים חיצוניים
* תוצאות משחקי גברים
* תוצאות משחקי זוגות גברים
* תוצאות משחקי נשים
* תוצאות משחקי זוגות נשים
* תוצאות משחקי זוגות מעורבים

קטגוריה:אליפויות וימבלדון
וימבלדון
Mount

**mount** היא פקודה ביוניקס ובמערכות הפעלה דמויות יוניקס המשמשת לעיגון מערכות קבצים. על מנת לגשת לקובץ, מערכת הקבצים המכילה אותו חייבת להיות מעוגנת בעזרת הפקודה mount. הפקודה מנחה את מערכת ההפעלה לשימוש במערכת הקבצים החדשה, מעגנת אותה בנקודה מסוימת בהיררכיית מערכת הקבצים הגלובלית (mount point), ומגדירה אפשרויות הנוגעות לגישה אליה.

באופן הפוך, הפקודה **umount** מנחה את מערכת ההפעלה לנתק את העיגון של מערכת הקבצים ולבטל את הגישה.

פקודות mount ו-umount דורשות הרשאות משתמש-על (root). לחלופין, ניתן להגדיר את נקודות העגינה בקובץ /etc/fstab.

## שימוש
הפקודה mount ללא ארגומנטים מדפיסה למסך את רשימת מערכות הקבצים המעוגנות במערכת:

```bash
$ mount
proc on /proc type proc (rw)
sysfs on /sys type sysfs (rw)
devpts on /dev/pts type devpts (rw,gid=5,mode=620)
/dev/sda1 on /boot type ext3 (rw)
/tmp on /var/tmp type none (rw,noexec,nosuid,bind)
10.4.0.4:/srv/export/setup_server on /nfs/setup_server type nfs (ro,addr=10.4.0.4)
```


הפקודה mount בתוספת הדגל -a תעגן את כל נקודות העגינה המוגדרות בקובץ /etc/fstab.

באופן כללי, תחביר הפקודה לעיגון מערכת קבצים חדשה:


```bash
mount [-fnrsvw] [-t vfstype] [-o options] device dir
```


הדוגמה הבאה מעגנת את המחיצה השנייה של הדיסק הקשיח:

```bash
$ mount /dev/sda2 /mnt/
```


## קישורים חיצוניים
* mount(8) - דף העזרה של הפקודה mount במערכות לינוקס
* mount(8) - דף העזרה של הפקודה mount באתר FreeBSD

קטגוריה:פקודות יוניקס
קניון מרבל

שמאל|ממוזער|250px|קטע מקניון מרבל, צולם מהנהר
**קניון מרבל** (באנגלית: **Marble Canyon**, מילולית "קניון השיש") הוא קניון בנהר הקולורדו השוכן במדינת אריזונה. הקניון מתחיל על פי הגדרה אחת בליז פרי, או, על פי הגדרה אחרת, בסכר קניון גלן, כ-26 קילומטרים מליז פרי במעלה הנהר, ומסתיים בשפך של הקולורדו הקטן לנהר הקולורדו, נקודה שממנה מתחיל הגרנד קניון.

## מקור השם
[שמאל|ממוזער|250px|מנוחת הצהריים בקניון מרבל של משלחתו השנייה של [ג'ון וסלי פאוול]]
שמאל|ממוזער|250px|נהר הקולורדו בקטע מקניון מרבל, הגדה השמאלית (הדרומית) בנויה מאבן גיר מואב בעובי שבין 120 ל-180 מטרים ומעליה שכבה בעובי 150 מטרים של אבן גיר רדוול
מסע המחקר המאורגן הראשון שעבר דרך קניון מרבל היה מסע המחקר של ג'ון וסלי פאוול ב-1869. פאוול, גידם כתוצאה מפציעה משירותו בצבא הצפון בתקופת מלחמת האזרחים בארצות הברית ארגן משלחת מחקר שהפליגה בסירות עץ בנהר גרין מנקודה בסמוך לעיירה גרין ריוור ביוטה. המשלחת שטה במורד הנהר גרין עד למפגשו עם הנהר קולורדו ומשם המשיכה דרך קניון קטרקט, קניון גלן, וקניון מרבל, ובסופו של דבר חצתה את הגרנד קניון לפני שסיימה את מסעה בסמוך לשפך הנהר וירג'ין.

כל שמות הקניונים שהוזכרו נקבעו במהלך משלחת זו על ידי פאוול. שמו של הקניון, באנגלית "קניון השיש" הוא שם שגוי מבחינת זו שאין שיש בקניון. אף שפאוול היה מודע לכך בעת שנתן שם לקניון נדמתה לו אבן הגיר של קירות הקניון שעברה ליטוש על ידי פעולת המים כשיש. ובמילותיו, .

## אתרים בקניון
בנקודה בה נשפך הנהר פאריה (Paria) לקולורדו מצפון שוכן אתר ליז פרי. האתר שוכן בתוך עמק פתוח במורד הנהר והוא המקום היחיד בטווח של מאות קילומטרים שבו ניתן לחצות את נהר הקולורדו. האתר שימש במהלך ההיסטוריה כנקודת חצייה חשובה והחל מאמצע המאה ה-18 הוא היה אתר של מעבורת שהופעלה על ידי ג'ון דויל לי (John Doyle Lee; 1877-1812), שעל שמו קרוי האתר. שירות המעבורת שבוצע בליז פרי בעזרת סירות המשיך ברציפות במשך 60 שנים עד שהוחלף בגשר שהוקם בתחילת המאה ה-20. האתר משמש כיום נקודת השקה למטיילים המבצעים שיט רפטינג דרך הגרנד קניון.

שירות המעבורות בליז פרי הפסיק לפעול עקב הקמת גשר נאוואחו מעל לקניון מרבל בסמוך לליז פרי ב-1929. הגשר היה נקודת חציה העיקרית של הקולורדו עד שנבנה גשר קניון גלן בסוף שנות ה-50 של המאה ה-20. על הגשר נאוואחו עבר כביש 89 עד שהוקם גשר קניון גלן וכביש 89 החל לעבור דרכו. מספרו של הכביש העובר על גשר נאוואחו שונה מאז לכביש 89A.

קניון מרבל מסמן את הגבול המערבית של שמורת האינדיאנים של בני הנאוואחו הקרויה אומת נאוואחו.

עד 1975 היה קטע הנהר שבין הגרנד קניון לליז פרי חלק מהפארק המכונה "המונומנט הלאומי קניון מרבל" (Marble Canyon National Monument). באותה שנה הוא שולב הפארק בשטח הפארק הלאומי גרנד קניון

קניון מרבל הוא האתר של אחד ממיזמי הסכרים הגדולים על הקולורדו, "סכר מרבל קניון". המיזם הוצע ותנאיו נחקרו בתחילת שנות החמישים על ידי לשכת הטיוב של ארצות הברית, המיזם נתקל בהתנגדות רצינית, במיוחד מארגון מועדון סיירה, כאשר ממשלת אריזונה שקלה מחדש את ההצעה כחלק ממיזם מרכז אריזונה (Central Arizona Project) בין השנים 1965 ל-1968. רעיון הסכר ננטש לבסוף ב-1968. חורי מחקר נקדחו בתצורת אבן גיר רדוול של קירות הקניון בשלבים הראשונים של המיזם שננטש, וניתן עדיין לראות אותם בנקודת מייל 39.2 (המרחק נמדד מליז פרי).

## אקולוגיה
קניון מרבל הוא בית הגידול היחידי למין קקטוס *[[Pediocactus bradyi]]* המצוי בסכנת הכחדה.

## קישורים חיצוניים

## הערות שוליים

קטגוריה:נהר הקולורדו
קטגוריה:אריזונה: גאולוגיה
קטגוריה:קניונים
גליפולי (פירושונים)

**גליפולי** (**Gallipoli**) הוא שיבוש של המילה היוונית **Καλλίπολις** *Kallipolis* שפירושה "העיר היפה" – κάλλος  *kallos* משמעה יופי ו-πόλις *polis* היא עיר
ליעד אגמון

**ליעד אגמון** (נולד ב-11 במרץ 1977) הוא יזם, איש עסקים ואיש היי-טק ישראלי. אגמון הוא המייסד של חברת הטכנולוגיה "Dynamic Yield" (הגייה בעברית: "דיינמיק יילד"), אשר מפתחת פלטפורמה שמסייעת למשווקים להגדיל את הכנסותיהם על ידי התאמה אוטומטית של תוכן אתר האינטרנט ללקוחות. החברה נמכרה בשנת 2019 למקדונלד'ס, באקזיט של כ-300 מיליון דולר.

## ביוגרפיה
ליעד אגמון נולד בקליפורניה ארצות הברית לזוג הורים אקדמאים, נאוה ופנחס אגמון. בגיל 4 עלה לישראל עם הוריו. הם התגוררו ברמת אילן, בה גדל ולמד. סבו היה איש המשטרה ומקים יחידת אית"ן, שלמה בן אלקנה.

למד בקולג' בין-לאומי באיטליה, השייך לרשת ה-United World Colleges.

אגמון שירת בצבא בחיל המודיעין. בוגר תואר ראשון באוניברסיטת תל אביב במסלול ללימודי קולנוע ומדעי המחשב בהצטיינות. בזמן לימודיו השתלב בתעשיית הקולנוע, ועבד כעוזר במאי ראשון בסרטו המצליח של אבי נשר "סוף העולם שמאלה".

### יזמות ועסקים
כשסיים את לימודיו, הקים אגמון את חברת הסטארטאפ הראשונה שלו "Onigma"  בדצמבר 2004 יחד עם ישי גרין ואמיר שדה. החברה גייסה כ-3 מיליון דולר ממשקיעים פרטיים וקרנות השקעה ביניהן Proxima ventures ו-On Demand Partners.

החברה נמכרה באוקטובר 2006 לענקית אבטחת המידע "מקאפי" בסכום של כ-20 מיליון דולר.

לאחר מכירת החברה, בשנת 2007 הקים את חברת הסטארטאפ השנייה שלו "Delver"  יחד עם אביטל יכין ושגיא דוידוביץ'.
החברה גייסה השקעה מקרן Carmel ventures ונמכרה בשנת 2009 לענקית הקמעונאות "Sears Holdings". בעקבות הרכישה, הקימה Sears מרכז פיתוח בישראל שהתבסס על צוות העובדים של "דלבר", וליעד עבר לעבוד במטה החברה בשיקגו, שם שימש בתפקיד סגן נשיא לשירותים חדשים ודירקטור בחטיבות מוצרי האלקטרוניקה והאאוטלטים של החברה.

כשחזר לישראל הצטרף אגמון לקרן ההשקעות Bessemer, ועבד בה כיזם הבית אשר חיפש אחר חברות סטארטאפ ישראליות מעניינות להשקעה עבור הקרן.
בין לבין החל ליעד ללמד קורס יזמות בתוכנית "זל", תוכנית היזמים של המרכז הבין תחומי. בנוסף, הוא מלמד מאז ועד היום בתואר השני במנהל עסקים של אוניברסיטת ת"א קורס יזמות עסקית.

בשנת 2012 הקים אגמון את חברת הסטארטאפ השלישית שלו "Dynamic Yield" יחד עם עמרי מנדלביץ'. החברה גייסה הון ראשוני מקרנות ההון סיכון Innovation Endeavors של אריק שמידט, Bessemer, Marker, מה- New York Times ומגופי השקעה נוספים. במרץ 2019 פורסם כי החברה נמכרה למקדונלד'ס ומוערכת בכ-300 מיליון דולר.

אגמון מתגורר בתל אביב. עד לשלהי 2025, היה נשוי, במשך 12 שנים, למנחת הטלוויזיה שי-לי שינדלר. לזוג שלושה ילדים.

## קישורים חיצוניים

* 
* 
* 
* 
* ליעד אגמון, ליעד אגמון נואם בכנס פיילקון 2014, באתר יוטיוב
* Íslandsbanki, ליעד אגמון נואם בכנס סטארטאפים באיסלנד 2014, באתר vimeo
* הרצאת השבוע: שלושת האלמנטים הדרושים להצלחתו של סטארטאפ, באתר גיקטיים
* אבישי בסה, ליעד אגמון משתף אותנו בשני סיפורים של אקזיטים, באתר גיקטיים
* 
* 
* 
* John Biggs, Dynamic Yield, A Tricksy Content Server, Raises $12.25 Million From Marker LLC, TechCrunch

## הערות שוליים

קטגוריה:יזמים ישראלים
קטגוריה:יזמי היי-טק ישראלים
קטגוריה:תל אביב-יפו: אישים
קטגוריה:ישראלים ילידי ארצות הברית
קטגוריה:בוגרי אוניברסיטת תל אביב
קטגוריה:מייסדי חברות תוכנה ישראלים
קטגוריה:מתחרי MKR המטבח המנצח
קטגוריה:עולים בשנות ה-1980
קטגוריה:ישראלים שנולדו ב-1977
ליאור כהן (שחקן)

**ליאור כהן** (נולד ב-8 בדצמבר 1984), שידוע כמלכת דראג בשם במה **קיארה דופלה**, הוא קומיקאי, זמר, דיג'יי, מדבב, שחקן תיאטרון וטלוויזיה ישראלי.

## ביוגרפיה
כהן נולד וגדל בשכונת קריית מנחם בירושלים. הוא בוגר ישיבה תיכונית בעיר הולדתו. בגיל 16 החל לימודיו בבית הספר לאיפור מקצועי "טאצ'-לייט" בירושלים. עבד כמאפר בקפה טלעד (ערוץ 2), בערוץ 24, בסרטי סטודנטים, מאפר ראשי של המכביה ה-19 ועוד. לימד איפור מקצועי כ-17 שנים ברשת בתי הספר למקצועות היופי רוית אסף, וכיום מלמד את כל המקצועות האיפור, האפקטים והאיירבראש בבית הספר של ירין שחף.

## קריירת דיבוב
בשנת 2022 דיבב את דמותה של "פאולין פיניקס" בסדרת הטלוויזיה "דד אנד - שומרי הבית הרדוף" של נטפליקס.
בשנת 2023 דיבב בעונה השנייה של הסדרה "דד אנד - שומרי הבית הרדוף" של נטפליקס. וגם את דמותו של "סטיב" בסרט משפחה לא מחליפים של נטפליקס.

### קיארה דופלה
דמותה של קיארה דופלה עלתה בשנת 2001, כאשר היה כהן בן 16, במסגרת סדנת דראג בבית הפתוח בירושלים. הוא עלה לבמה לראשונה עם דמותה של "קיארה דופלה", בשיר "finally" מתוך הסרט פרסילה מלכת המדבר.

קיארה דופלה הופיעה בתוכניות "מאחורי האלבומים הגדולים" עם יהודית רביץ, מרגול שופטת וארץ נהדרת (ערוץ 2) ובתחרויות קדם-אירוויזיון (הערוץ הראשון) והשתתפה בסדרות תמיד אותו חלום ובלי בושה.

קיארה דופלה מופיעה באופן קבוע ברחבי הארץ ואף ייצגה את העיר תל אביב ואת ישראל במצעדי הגאווה המרכזיים של קלן, ברלין, קפריסין, סן פרנסיסקו, אמסטרדם ו נורווגיה.

בשנת 2011 השתתפה בהצגת פרינג' בשם "סינדי-פאקינג-רלה", עיבוד של סינדרלה ל"מבוגרים" בה כיכבה בתור האחות היפה והמרשעת של סינדרלה.

בשנת 2012 העלתה מופע מראשון מסוגו בישראל שבו הופיעה עם 20 דמויות שונות, בשילוב מסך לד שיצר אינטראקציה בין המופע שהוצג על הבמה, לדמיות שהופיעו על המסך.

בשנת 2016 השתתפה קיארה דופלה בתוכנית "הכוכב הבא לאירוויזיון" והגיע עד לשלב חצי הגמר (מקום 5 בעונה).

בשנת 2018 הוציאה קיארה את הסינגל הראשון שלה "דיג'יי ששון". הסינגל הושק בקליפ מושקע שזכה להצלחה גדולה בעיקר בקרב הקהילה הגאה.

קיארה דופלה מתהדרת בתואר "הדראג דיג'יי הראשון בארץ" בהיותו דיג'יי.

### פאות קדושות
כהן מופיע בהרכב פאות קדושות כקיארה דופלה משנת 2002. הוא הוביל לצד חבריו ללהקת פאות קדושות שורה של ערבי מחווה לדיוות הישראליות ובהן חני נחמיאס, ציפי שביט, מיכל ינאי, מיכל אמדורסקי, מאיה בוסקילה, מיקי קם, אילנית, ירדנה ארזי, ריטה, אילנה אביטל, חנה לסלאו ורבות אחרות. כולן לקחו חלק פעיל במופע לצד דמותה של קיארה.

במסגרת ההרכב השתתפה קיארה דופלה בתוכניות הטלוויזיה, "צחוק מעבודה" (ערוץ 2), "דרבי קריוקי" (ערוץ 24), "עלם חמודות" - קליפ לצדן של זהבה בן ומרגלית צנעני "האח הגדול" (ערוץ 2).

כהן מככב כאחד מארבעת השחקנים הראשיים בהצגת הבידור "פאות קדושות" בבימויו של אמיר פרישר גוטמן, שהועלתה לראשונה ב-6 באוגוסט 2013.

בשנת 2016 השתתפה ביחד עם הלהקה בקמפיין אינטרנטי למשקה "קופי שוט" של שטראוס גרופ. וב-2017 הלהקה הובילה את קמפיין הביטוח "מיס פנסיה" של מנורה מבטחים פנסיה וגמל.

## חיים אישיים
ב-25 במרץ 2020 נולד בנו הבכור כתוצאה מהורות משותפת.

## קישורים חיצוניים

* כרטיס שחקן, באתר שח"ם איגוד השחקנים בישראל.
* 
* 
* 

קטגוריה:דראג בישראל
קטגוריה:בדרנים להט"בים ישראלים
קטגוריה:שחקנים להט"בים ישראלים
קטגוריה:שחקני תיאטרון ישראלים
קטגוריה:קומיקאים יהודים ישראלים
קטגוריה:מתמודדי הכוכב הבא
קטגוריה:בוגרי ישיבות תיכוניות
קטגוריה:קריית מנחם: אישים
קטגוריה:ישראלים שנולדו ב-1984
דב פרוסק

**דב (בולק) פרוסק** (3 ביולי 1910 – 1 בספטמבר 1995) היה שחקן ומאמן בהפועל תל אביב, ומייסדן של מחלקות הכדורסל והכדורעף בקבוצה.

## ביוגרפיה
פרוסק נולד בפולין. לאורך חייו שימש בתפקידים רבים באיגוד הכדורסל וכן כרכז צוות ההקמה מטעם מועצת הפועלים של אולם אוסישקין.
בין האולמות שהיה שותף בהקמתם נמנה אולם אוסישקין המפורסם על גדות הירקון.

ב-1935 הגיע לווארשה שליח מישראל מטעם הפועל, ברוך בג (לימים מנהל מכון וינגייט), כדי למצוא ולהביא ארצה מאמן ומארגן למשחקי כדור בהפועל, וביניהם כדורעף. בג איתר בפולין שחקן יהודי מצטיין, דב פרוסק, והחתים אותו לתפקיד מאמן ראשי של הפועל בישראל למשך שנתיים. בתוך חודש עלה פרוסק לארץ ישראל, והחל בפעילות הספורטיבית אליה גויס, כשהוא מתפרנס כפועל כבישים. כשהגיע ארצה כבר היו מספר קבוצות כדורעף פעילות. הוא ארגן קורס למאמנים ולשופטים, ופרסם חומר על חוקי המשחק (שנקרא אז 'כדור מעופף'), ועל טקטיקה של הגנה והתקפה.

בשנת 1939 היה ממארגני אליפות הפועל הראשונה בכדורעף.

פרוסק שהיה אף לשחקן מקצועני בראשית ימי הכדורסל בישראל.

פרוסק בעלייתו ארצה הספיק לפרסם מספר ספרים בנושאי ספורט.

בין כתביו ניתן למצוא את הספרים:
*כדורעף: חוקים, אימון, טכניקה וטקסיסי-משחק
*התקנת מגרשי כדורסל וכדורעף בלוויית רישומים רבים, וסרטוטים להמחשת ההתקנה. 36 עמ'.

## קישורים חיצוניים

## הערות שוליים

קטגוריה:כדורסלני הפועל תל אביב
קטגוריה:אישים הקבורים בבית הקברות ירקון
קטגוריה:ישראלים שנולדו ב-1910
קטגוריה:ישראלים שנפטרו ב-1995
אלפסבורג

**מועדון ספורט אלפסבורג** (בשוודית: **Idrottsföreningen Elfsborg**, נקרא גם בשם **IF Elfsborg**) היא קבוצת כדורגל מהעיר בורוס שבשוודיה. הקבוצה משחקת בליגת העל השוודית והעבירה את רוב זמנה בליגה הראשונה של הכדורגל השוודי. האצטדיון הביתי של הקבוצה הוא הבורוס ארנה, שם הקבוצה משחקת מאז 17 באפריל 2005.

## היסטוריה
המועדון נוסד בשנת 1904 על ידי קבוצה של 19 צעירים בגילאי 14-15. המועדון נוסד בשם *Borås Fotbollslag* (שוודית: בורוס כדורגל) ונוצר בבורוס ב-26 ביוני 1904. האיש העיקרי בהיווסדות המועדון, הוא קארל לארסון, שבנוסף לכדורגל, התאמן באתלטיקה והיאבקות. הוא טען שהסיבה להקמת המועדון היא שמועדון הספורט העיקרי בעיר לא משלב כדורגל בתוכניתם.

מאוחר יותר, קארל לארסון גילה שיש יותר מדי מועדוני כדורגל בעיר עם השם בורוס ובשנת 1906, שם המועדון שונה ל-IF Elfsborg. השם החדש הגיע משם המחוז אליו משתייכת העיר כך שהמועדון ייצג לא רק את העיר, אלא את כל האזור. המוטו של המועדון הוא "Vi Tillsammans" (אנחנו ביחד).

האצטדיון הביתי של המועדון הוא בורוס ארנה. גם נקרא בשם *מבצר בורוס* מאז שבורוס הפכה לקבוצה החזקה ביותר בליגת העל השוודית בעשור הראשון של המאה ה-21. אלפסבורג משתתפת במוקדמות ליגת האלופות והליגה האירופית והצליחה לעלות לגביע אופ"א בעונת 2007-08 ולגביע האינטרטוטו בשנה שלאחר מכן, המועדון זכה בשש אליפויות שוודיה, האחרון שבהם משנת 2012, ובשלושה גביעים מקומיים.

## תארים
### תארים ארציים
* **[[ליגת העל השוודית|אליפות שוודיה]]**:
** **זכייה** (**6**): 1935-36, 1938-39, 1939-40, 1961, 2006, 2012
** סגנות (6): 1942-43, 1943-44, 1944-45, 1965, 1977, 2008
* **הליגה השלישית**:
** **זכייה** (**1**): 1996
** סגנות (1): 1991
* **הליגה הרביעית**:
** **זכייה** (**2**): 1925-26, 1960
** סגנות (6):1914-15, 1923-24, 1955-56, 1956-57, 1957-58, 1959

#### גביעים
* **[[הגביע השוודי]]**: 
** **זכייה** (**3**): 2001, 2003, 2013-14
** סגנות (3): 1942, 1980-81, 1996-97
* **[[הסופרקאפ השוודי]]**:
** **זכייה** (**1**): 2007

### תארים בינלאומיים
* **[[גביע האינטרטוטו]]**:
** **זכייה** (**2**): 1980, 2008 (ניצחון משותף)
** סגנות (1): 1961
* **הגביע האטלנטי**:
** **זכייה** (**1**): 2011

## קישורים חיצוניים

* 

* אלפסבורג באתר הרשמי של אלסונסקאן
* אלפסבורג באתר אופ"א

קטגוריה:קבוצות כדורגל שוודיות
קטגוריה:קבוצות כדורגל שהוקמו ב-1904
סבסטיאן קואטס

**סבסטיאן קואטס** (בספרדית: **Sebastián Coates**; נולד ב-7 באוקטובר 1990) הוא כדורגלן אורוגוואי המשחק בעמדת הבלם בנסיונל ונבחרת אורוגוואי.

## קריירה
קואטס נולד במונטווידאו, אורוגוואי לאמא אורוגוואית ואבא סקוטי.

קואטס החל את דרכו במועדון נסיונל בו שיחק בכל תקופת נעוריו, ב-2009 בגיל 18 עלה לקבוצה הבוגרת של המועדון, ערך את הופעתו הבכורה נגד בלה ויסטה.

באוגוסט 2011 חתם בקבוצה האנגלית והמפוארת ליברפול מהפרמייר ליג. לאחר בדיקות רפואיות ערך את הופעתו הבכורה ב-26 באוגוסט 2011 נגד בולטון וונדררס. ב-30 באוגוסט חתם רשמית במועדון לחוזה ארוך טווח תמורת תשלום לא ידוע. ב-18 בספטמבר 2011 ערך את הופעתו הבכורה בקבוצה במסגרת הליגה נגד טוטנהאם הוטספר בניצחון 0–4.

בפברואר 2012 זכה עם הקבוצה בגביע הליגה האנגלית. ב-21 במרץ 2012 הבקיע את שערו הראשון בקבוצה נגד קווינס פארק ריינג'רס בבעיטת מספרת. ב-20 בספטמבר 2012 הבקיע שער נגד יאנג בויז ברן במסגרת הליגה האירופית.

בינואר 2014 הושאל למועדון נעוריו נסיונל בו שיחק חמישה משחקים בלבד. ב-1 בספטמבר 2014 הושאל לקבוצה האנגלית סנדרלנד לעונה אחת. ב-23 בספטמבר 2015 ערך את הופעתו הבכורה בקבוצה בהפסד 1–2 לסטוק סיטי בגביע הליגה. ב-1 ביולי 2015 חתם באופן קבוע בסנדרלנד לארבע שנים עבור 2 מיליון יורו. ב-28 בינואר 2016 הושאל לספורטינג ליסבון עד לסוף העונה. ב-9 בפברואר 2016 ערך את הופעתו הבכורה בתיקו 0-0 נגד ריו אבה. ב-16 באוגוסט 2016 הבקיע את שערו הראשון בקבוצה בניצחון 0–2 על מאריטימו. ב-2 בפברואר 2017 חתם באופן קבוע בקבוצה.

ביולי 2024 חזר קואטס למועדון נעוריו נסיונל.

### נבחרת אורוגוואי
לאחר ששיחק בנבחרת הצעירה של אורוגוואי, זומן לנבחרת הבוגרת במסגרת מוקדמות מונדיאל 2010 נגד קוסטה ריקה בו ישב על הספסל.

ערך את הופעתו הבכורה בנבחרת נגד צ'לה בקופה אמריקה 2011, ונבחר לשחקן הצעיר הטוב ביותר של הטורניר. הוא זומן לנבחרת האולימפית לאולימפיאדת 2012 בה אורוגוואי לא הצליחה להעפיל לשלבי הנוקאאוט. נכלל בסגל למונדיאל 2014 וקופה אמריקה 2015. ב-10 בנובמבר 2016 הבקיע את שערו הראשון בנבחרת בניצחון 1–2 על  במוקדמות מונדיאל 2018.

נכלל בסגל נבחרת אורוגוואי בטורניר מונדיאל 2022.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגלנים אורוגוואים
קטגוריה:בלמי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני נסיונל
קטגוריה:כדורגלני ליברפול
קטגוריה:כדורגלני סנדרלנד
קטגוריה:כדורגלני ספורטינג ליסבון
קטגוריה:כדורגלני נבחרת אורוגוואי
קטגוריה:כדורגלני קופה אמריקה 2011
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:ספורטאים אורוגוואים באנגליה
קטגוריה:ספורטאים זרים בפורטוגל
קטגוריה:אורוגוואים שנולדו ב-1990
קולט מרשאן

**קולט מרשאן** (בצרפתית: ** Colette Marchand**; 29 באפריל 1925 – 5 ביוני 2015) הייתה בלרינה ושחקנית צרפתייה. מרשאן הייתה הצרפתייה השנייה בהיסטוריה שהייתה מועמדת לפרס אוסקר, בקטגוריית פרס אוסקר לשחקנית המשנה הטובה ביותר לשנת 1953 על תפקידה בסרט "מולן רוז'".

## קורות חייה
מרשאן נולדה בפריז, צרפת והחלה את הקריירה שלה על בימות התיאטרון בצרפת ובברודוויי. היא הופיעה לראשונה בהוליווד בשנת 1952 בדרמה של ג'ון יוסטון בסרט "מולן רוז'" בתפקיד זונת הרחוב מרי שארלט. הופעה זו זיכתה את מרשאן בפרס גלובוס הזהב לשחקנית המבטיחה ביותר ובמועמדויות לפרס אוסקר לשחקנית המשנה הטובה ביותר ולפרס באפט"א. מרשאן הייתה לשחקנית הצרפתייה השנייה לאחר קלודט קולבר שהייתה מועמדת לפרס אוסקר.

נפטרה בצרפת ב-5 ביוני 2015, בגיל 90.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה צרפתיות
קטגוריה:צרפתיות שנולדו ב-1925
קטגוריה:צרפתים שנולדו ב-1925
קטגוריה:צרפתיות שנפטרו ב-2015
קטגוריה:צרפתים שנפטרו ב-2015
רמת הקוטב

ממוזער|שמאל|הסביבה הנישאה, השטוחה והקרה של רמת הקוטב ב"כיפת C"
ממוזער|שמאל|פני הרמה ב-150E, 77S

**רמת הקוטב** או **הרמה האנטארקטית** הוא אזור רחב-ידיים במרכז אנטארקטיקה, המכסה שטח בקוטר של מעל 1,000 ק"מ וכולל את מחוז הקוטב הדרומי ואת התחנה האנטארקטית אמונדסן-סקוט. גובה הרמה הזו הוא בממוצע 3,000 מטרים.

## צפייה וגילוי
רמה זו נצפתה לראשונה בשנת 1903, במסעה של משלחת דיסקברי לאנטארקטיקה, בהנהגת רוברט פלקון סקוט. ארנסט שקלטון היה הראשון שחצה חלקים מרמה זו בשנת 1909, כחלק ממשלחת נמרוד בפיקודו. המשלחת פנתה אחור עקב תנאי מזג אוויר קשים במרחק 97 מייל ימי מן הקוטב הדרומי. שקלטון כינה את הרמה הזו "רמת המלך אדוארד השביעי" לכבוד מלכה של הממלכה המאוחדת. שנתיים לאחר מכן, החליט חוקר הארצות הנורווגי רואלד אמונדסן לתת לה את השם "רמת הוקון השביעי", על שמו הוקון השביעי, מלך נורווגיה שעלה לכס המלוכה זמן קצר קודם לכן, כאשר משלחת הקוטב הדרומי של אמונדסן הייתה בדרכה חזרה מן הקוטב הדרומי, הראשונה להגיע אליו, בדצמבר 1911.

התצפית והצילום הראשון מן האוויר של רמת הקוטב נעשו ב-1929 ממטוס פורד טרימוטור, שנשא ארבעה אנשים בטיסה הראשונה אל הקוטב הדרומי וחזרה אל חוף הים. הטייס הראשי בטיסה זו היה ברנט באלכן, יליד נורווגיה, והנווט והמארגן הראשי של משלחת זו היה ריצ'רד בירד מווירג'יניה, קצין בצי ארצות הברית. שני החברים הנוספים בצוות המטוס היו טייס המשנה והצלם.

## אקלים
הגבהים הנישאים של רמת הקוטב, בשילוב עם קווי הרוחב הגבוהים שלה ועם אורכם הקיצוני של חורפיה נטולי השמש, מביאים לכך, שהטמפרטורות כאן הן הנמוכות ביותר עלי אדמות רוב השנים (בהשוואה למרכז סיביר בחצי הכדור הצפוני).

## פאונה
הרוחות המקפיאות, הנושבות כמעט ללא הפסקה על פני רמת הקוטב, בעיקר בחורף, גורמות לכך שהתנאים מחוץ למחסה עוינים מאוד לחיים. עקב כך אין למעשה שום חיים בטבע, ולו ברמה המיקרוסקופית.

ברמת הקוטב אין פינגווינים, משום שאין להם מה לאכול שם. מעט מאוד עופות, אם בכלל, מתעופפים מעל רמת הקוטב, ואלה שמגיעים לשם, נסחפו בסערות כבירות ובדרך כלל מוצאים את מותם, בקפיאה או בצמא. אין חיות יבשה ברמה האנטארקטית, מלבד בני אדם וחיות המעבדה שלהם.

כל חיים מיקרוסקופיים שעשויים להימצא ברמת הקוטב יהיו מיקרואורגניזמים מתים או גוועים, שהרוח נשאה לשם, או ש"תפסו טרמפ" על כלי רכב אנושיים או מטוסים, שם הובאו על גבי מצרכי מזון, או מיקרואורגניזמים החיים בדרכי העיכול או במחזור הדם של בני אדם, חיות המעבדה או חיות המחמד שלהם.

## ראו גם
* התחנה האנטארקטית אמונדסן-סקוט
* הקוטב הבלתי-נגיש (תחנת מחקר אנטארקטי)
* רואלד אמונדסן

## קישורים חיצוניים
* אינטרנשיונל ביזנס טיימס, "המקום הקר ביותר עלי אדמות רמות מזרח אנטארקטיקה
* "האינדיפנדנט", מדידות הטמפרטורה הנמוכות ביותר עלי אדמות ברמות מזרח אנטארקטיקה, אוגוסט 2010

## הערות שוליים

הקוטב
קטגוריה:אנטארקטיקה: אזורים
הכתום והירוק

**הכתום והירוק** או **הבלבול הגדול** (באנגלית: The Orange and the Green, The Biggest Mix-Up) הוא שיר עם אירי המתאר את קורותיו של אדם ממוצא מעורב אירי קתולי ואירי פרוטסטנטי. בכך הוא מתאר באופן הומוריסטי את המתח העדתי באירלנד בין "הירוקים"- הקתולים תומכי איחוד האי האירי כרפובליקה עצמאית ו"הכתומים"- הפרוטסטנטים התומכים בשמירת צפון אירלנד (אלסטר) כחלק מן הממלכה המאוחדת.

השיר נכתב על ידי אנתוני מרפי בליברפול- עיר בעלת אוכלוסייה אירית גדולה בשנות השישים של המאה העשרים הן מן העדה הקתולית והן מן הפרוטסטנטית. למרות שהעיר לא חוותה אלימות עדתית נרחבת בשנות ה"צרות" בעיר הורגש מתח רב, כך לדוגמה בשנת 1958 ניסקל הארכיבישוף הקתולי על ידי המון פרוטסטנטי זועם.

לחן השיר נלקח מאריה אירית עתיקה שאחד השירים שנכתבו לה הוא שיר עם אירי קתולי "לבישת הירוק" בן המאה ה-19 המציין את מרד האירי משנת 1798.

## מילים

## נושאים בשיר
ממוזער|כרזה של ויליאם השלישי חוצה את נהר הבויין 
* כתום - צבעו של בית אורנג'- בית המלוכה של המלך ויליאם השלישי מאנגליה- המלך שכבש את אירלנד בשנת 1690 ובכך הכניס לאירלנד את המיעוט הפרוטסטנטי.
* ירוק - מייצג את המסורת הגאלית הקלטית של אירלנד, עוד מימי הקונפדרציה האירית (1642-1652). בימי המרד מסוף המאה ה-18 הכריזה "חברת האירים המאוחדים ארגון קתולי על הירוק כעל צבעם הרשמי. 
ממוזער|דגל הקונפדרציה של אירלנד
* פט - כינוי לקדוש האירי סנט פטריק שהביא לאירלנד את הנצרות הקתולית.
* אלסטר - מחוזות צפון אירלנד המצויים תחת שלטון בריטי כיוון שרוב אוכלוסייתם פרוטסטנטית.
* מחוז קורק - מחוז בדרום אירלנד שהיה מוקד להתנגדות קתולית לשלטון הבריטי באירלנד.
* הנבל - הנבל הקלטי הוא סמל לשלטון אירי עצמי, מופיע על שלטי גיבורים ודגלים אירים קתולים.
* המסדר הכתום - ארגון אירי פרוטסטנטי שנוסד בימי המרידות של סוף המאה ה-18. המסדר ידוע בצעדות הפרובוקטיביות שהוא מקיים בכל 12 ביולי לציון הקרב על הבויין.
* החליל הכתום - שיר פרוטסטנטי הומוריסטי לכבודו של חליל שהשתייך לחלילן פרוטסטנטי שעבר לקתוליות, אך למרות "בגידתו" של החלילן סירב החליל לנגן מנגינות קתוליות ובכך נישרף באוטו דה פה על ידי כמרים קתולים.
* גיבורי הבויין - שיר המציין את ניצחונו של וילאים השלישי כנגד המלך הקתולי ג'יימס השני בקרב על בויין.

## קישורים חיצוניים
* להקת The Irish rover, הכתום והירוק, youtube

קטגוריה:מוזיקה אירית
קטגוריה:יחסי פרוטסטנטים–קתולים
קטגוריה:שירים על צפון אירלנד
QGIS

**QGIS** (בעבר: Quantum GIS) היא תוכנה לניהול מערכת מידע גאוגרפי, חופשית ומופצת תחת רישיון קוד פתוח, שמתאימה למגוון של מערכות הפעלה. היא מאפשרת צפייה, עריכה וניתוח של מידע מרחבי.

## פונקציונליות
בדומה למערכות GIS אחרות, QGIS מאפשרת ליצור מפות עם מספר רב של שכבות, וברשתות קואורדינטות היטל שונות. ניתן להרכיב מפות בפורמטים שונים, ולשימושים שונים. אפשר להוסיף שכבות רסטר וגם שכבות וקטור. השכבות הווקטוריות יהיו שמורות, כמקובל, כנקודות, קווים או פוליגונים. QGIS תומך גם הסוגים שונים של שכבות הרסטריות, וכן בהמרת רסטרים לרשת קואורדינטות אחרת.

### אפשרויות מתקדמות
QGIS משתלבת יפה עם חבילות קוד פתוח אחרות בתחום מערכות המידע הגאוגרפיות כגון PostGIS,GRASS,Mapserver על מנת להוסיף פונקציות מתקדמות. כמו כן האוסף של תוספים (plugins) שנכתבים בשפת Python או C++ מרחיב באופן משמעותי אל היכולות של QGIS. יש תוספים למציאת מיקום של כתובת (geocode), עיבודים מרחביים שונים, ממשקים עם בסיסי הנתונים המרחביים: PostGIS, Spatialite, MySQL ואפשרויות רבות לעבוד עם שרתי מפות אינטרנטיות כגון OpenLayers, Leaflet, Mapserver.

## פורמטים
מבין הפורמטים הווקטוריים QGIS תומך קודם כל בבסיס נתונים מרחביים כמו PostGIS, Spatialite, וגם Personal GeoDatabase של חברת ESRI. בנוסף יש כמובן תמיכה למלאה ל- shapefile, Mapinfo, KML, וגם dxf. יש גם תמיכה בפורמטים רבים של שכבות רסטר באמצעות הספרייה GDAL.

## רישוי
כתוכה חופשית שמשוחרר תחת הרישון GNU GPL, ניתן לקבל את כל קוד המקור של התוכנה, לשנות, לתקן, ולשפר תוך הוספת יכולות נוספות. למשל לאחרונה נוספו שתי תוכנות נוספות על בסיס ליבת הקוד של QGIS: הדפדפן QGIS Browser ושרת המפות האינטרנטית QGIS Server. וכאמור האוסף ההולך וגדל של תוספים מרחבי מאוד את הפונקציונליות של התוכנה.

## קישורים חיצוניים
* 
* 
* אתר האינטרנט הרשמי של QGIS


* The QGIS Podcast
* QGIS - Map Showcase (Flickr)
* QGIS - Screenshots (Flickr)


קטגוריה:תוכנות מדעיות
קטגוריה:גאוגרפיה